pythainlp/thai-wiki-dataset-v3 huggingface dataset:
พระยาอรรคราชวราทร (ภัสดา บุรณศิริ)

พระยาอรรคราชวราทร (ภัสดา บุรณศิริ) (23 มกราคม พ.ศ. 2403 - ไม่ปรากฏ) เป็นอธิบดีกรมกองตระเวน คนที่ 2 อดีตอัครราชทูตสยามประจำกรุงวอชิงตัน และอดีตอัครราชทูตสยามประจำกรุงอังกฤษ
==ประวัติ==
พระยาอรรคราชวราทร (ภัสดา บุรณศิริ) เกิดเมื่อวันพุธขึ้น 12 ค่ำ เดือนสาม ปีวอก จุลศักราช 1222 ตรงกับวันที่ 23 มกราคม พ.ศ. 2403 เป็นบุตรของพระยาธรรมจรรยานุกูลมนตรี (จำเริญ บุรณศิริ) มีพี่น้องร่วมบิดา-มารดาคนที่สองจากทั้งหมดสี่คน คือ พระยามหานิเวศนานุรักษ์ (กระจ่าง บุรณศิริ), เจ้าจอมก้อนแก้ว ในรัชกาลที่ 5 และพระยาอุเทนเทพโกสินทร์ (ประสาน บุรณศิริ)
==รับราชการ==
พ.ศ. 2415 ได้ถวายตัวเป็นมหาดเล็กวิเศษในรัชกาลที่ 5
พ.ศ. 2424 ได้รับพระราชทานบรรดาศักดิ์เป็นนายรองบำรุงราชบทมาลย์
พ.ศ. 2425 ได้ทรงพระกรุณาโปรดเกล้าฯ ให้ออกไปศึกษาวิชา ณ ประเทศอังกฤษ
พ.ศ. 2432 กลับจากประเทศอังกฤษเข้ารับราชการในกรมมหาดเล็กและเป็นเลขานุการส่วนพระองค์เสนาบดีกระทรวงการต่างประเทศ
พ.ศ. 2434 ทรงพระกรุณาโปรดเกล้าฯ ให้ไปเป็นปลัดกรมกองตระเวรฝ่ายกองรักษาในกรมพระนครบาล
พ.ศ. 2435 เลื่อนตำแหน่งเป็นเจ้ากรมกองตระเวรฝ่ายกองรักษาในกระทรวงนครบาล
25 เมษายน พ.ศ. 2436 เลื่อนบรรดาศักดิ์เป็นพระอนันต์นรารักษ์
7 กุมภาพันธ์ พ.ศ. 2439 ลาออกจากตำแหน่งเจ้ากรมหรืออธิบดีกรมกองตระเวน
วันที่ 1 เมษายน พ.ศ. 2440 ทรงพระกรุณาโปรดเกล้าฯ ให้ไปเป็นข้าหลวงจัดราชการเมืองสมุทรปราการและเมืองนครเขื่อนขันธ์ (จังหวัดสมุทรปราการและจังหวัดพระประแดง)
8 ธันวาคม พ.ศ. 2440 ได้รับพระราชทานเลื่อนบรรดาศักดิ์เป็นพระยาเพชรชฎา ปลัดทูลฉลองกระทรวงนครบาล
พฤษภาคม พ.ศ. 2441 กลับจากข้าหลวงจัดราชการ มารับราชการในกองบัญชาการหน้าที่เจ้ากรมกองแปล
วันที่ 21 กันยายน พ.ศ. 2441 ได้รับพระราชทานตรามงกุฎสยามชั้นที่ 3
วันที่ 2 กันยายน พ.ศ. 2444 ได้รับพระราชทานบรรดาศักดิ์เป็นพระยาอรรคราชวราทร ถือศักดินา ๑๐๐๐
23 ธันวาคม พ.ศ. 2444 ทรงพระกรุณาโปรดเกล้าฯ ให้ไปเป็นอัครราชทูตสยามประจำกรุงวอชิงตัน
18 ธันวาคม พ.ศ. 2449 ย้ายจากอัครราชทูตสยามประจำกรุงวอชิงตันกลับกรุงเทพฯ
พ.ศ. 2449 รับราชการเป็นอธิบดีกองทูตและกองกงสุลในกระทรวงการต่างประเทศ
วันที่ 21 กันยายน พ.ศ. 2451 ได้รับพระราชทานเหรียญจักรพรรดิมาลา
วันที่ 28 กรกฎาคม พ.ศ. 2452 ได้รับพระราชทานตราช้างเผือกชั้นที่ 3
28 กรกฎาคม พ.ศ. 2452 ทรงพระกรุณาโปรดเกล้าฯให้กลับไปเป็นอัครราชทูตสยามประจำกรุงวอชิงตัน
พ.ศ. 2454 ทรงพระกรุณาโปรดเกล้าฯ ย้ายจากอัครราชทูตสยามกรุงวอชิงตัน ไปเป็นอัครราชทูตประจำกรุงอังกฤษ และได้รับพระราชทานตรามงกุฎสยามชั้น 2
กรกฎาคม พ.ศ. 2455 ย้ายจากอัครราชทูตกรุงอังกฤษกลับกรุงเทพฯ แลกราบถวายบังคมลาออกจากราชการ ทรงพระกรุณาโปรดเกล้าให้รับพระราชทานเบี้ยบำนาญ
==เครื่องราชอิสริยาภรณ์==
==อ้างอิง==
ตำรวจชาวไทย
อธิบดีกรมตำรวจและผู้บัญชาการตำรวจแห่งชาติ
บรรดาศักดิ์ชั้นพระยา
ผู้ได้รับเครื่องราชอิสริยาภรณ์ ต.ช.
ผู้ได้รับเครื่องราชอิสริยาภรณ์ ต.ม.
ผู้ได้รับเหรียญจักรพรรดิมาลา
สกุลบุรณศิริ
วัยเด็ก

วัยเด็ก คือวัยที่มีระยะช่วงเวลาตั้งแต่การเกิดจนถึงวัยรุ่น ตามทฤษฎีการเจริญการรู้ของปียาแฌ (Piaget's theory of cognitive development) วัยเด็กประกอบด้วยสองขั้น คือ ขั้นก่อนดำเนินการ (preoperational stage) และขั้นดำเนินการรูปธรรม (concrete operational stage) ในจิตวิทยาการเจริญ (developmental psychology) วัยเด็กแบ่งเป็นขั้นการเจริญวัยหัดเดิน (toddlerhood) วัยเด็กตอนต้น (วัยเล่น) วัยเด็กตอนกลาง (วัยเรียน) และวัยรุ่น (วัยเริ่มเจริญพันธุ์ถึงหลังวัยเริ่มเจริญพันธุ์) ปัจจัยวัยเด็กหลายอย่างสามารถส่งผลต่อการก่อเจตคติของบุคคล
== ดูเพิ่ม ==
วันเกิด
เด็ก
== แหล่งข้อมูลอื่น ==
จิตวิทยาการศึกษา
ช่วงชีวิตมนุษย์
เอลีก

เอลีก (A-League Men) เป็นลีกฟุตบอลอาชีพของประเทศออสเตรเลีย ก่อตั้งในปี พ.ศ. 2547 โดยเอ-ลีกในปัจจุบันนั้นไม่มีระบบการเลื่อนชั้นหรือตกชั้น
==สโมสร==
630px
10px
10px
10px
10px
10px
10px
10px
10px
10px
10px
10px
10px
10px
เอ-ลีกในปัจจุบันมี 12 สโมสรโดย 11 ทีมมาจากออสเตรเลียและ 1 ทีมจากนิวซีแลนด์
==เกียรติยศ==
== อ้างอิง ==
 
ฟุตบอลลีกสูงสุด
ฟุตบอลในประเทศออสเตรเลีย
ลีกกีฬาที่ก่อตั้งในปี พ.ศ. 2547
เอ.เย.ยาดิน

เอ.เย.ยาดิน (A.J.Jardine) เป็นอธิบดีกรมกองตระเวนคนที่ 3 ยาดินเป็นชาวอังกฤษ ซึ่งเคยรับราชการเป็น ผู้บังคับการตำรวจในประเทศอินเดีย พ.ศ. 2440 ได้เดินทางเข้ามายังประเทศไทยเป็นครั้งแรก ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5ได้เข้ามารับราชการตำรวจไทยในตำแหน่งผู้ช่วยผู้บังคับการกองตระเวน 5 มิถุนายน พ.ศ. 2440 สมเด็จพระศรีพัชรินทราบรมราชินีนาถ ซึ่งสำเร็จราชการแผ่นดินในขณะนั้นมีพระราชเสาวนีย์ ให้ เอ.เย.ยาดิน ดำรงตำแหน่งเป็นเจ้ากรมหรืออธิบดีกรมกองตระเวนสืบต่อจากพระยาอรรคราชวราทร (ภัสดา บุรณศิริ) ยาดินได้ชักชวนเพื่อนชาวอังกฤษจากอินเดียมาร่วมงาน โดยได้ปรับปรุงกิจการตำรวจให้ก้าวหน้าขึ้นตามแนวทางตำรวจอินเดีย
ต่อมาในปี พ.ศ. 2447 เอ.เย.ยาดิน ได้กราบบังคบทูลลาออกจากราชการหลังเป็นอธิบดีกรมกองตระเวนได้ 7 ปี เพื่อกลับอินเดีย พระบาทสมเด็จพระจุลจอมเกล้าเจ้าอยู่หัวจึงพระราชทานโปรดเกล้าฯ ให้มหาอำมาตย์โท อีริกเซ็นต์ เย ลอสัน ดำรงตำแหน่งอธิบดีกรมกองตระเวนแทน
== เครื่องราชอิสริยาภรณ์ ==
==อ้างอิง==
ตำรวจชาวไทย
อธิบดีกรมตำรวจและผู้บัญชาการตำรวจแห่งชาติ
ชาวอังกฤษในประเทศไทย
บุคคลในประวัติศาสตร์กรุงรัตนโกสินทร์
ทูเว ลู

เอ็บบา ทูเว เอลซา นิลส์ซอน (Ebba Tove Elsa Nilsson; เกิด 29 ตุลาคม ค.ศ. 1987) รู้จักกันในชื่อ โทฟ โล หรือ  ทูเว ลู (Tove Lo) เป็นนักร้องและนักแต่งเพลงชาวสวีเดนจากสต็อกโฮล์ม ประเทศสวีเดน เกิดและเติบโตที่เมือง Djursholm ชานเมืองทางเหนือของสต็อกโฮล์ม เธอจบการศึกษาที่โรงเรียนดนตรี Rytmus Musikergymnasiet ลูก่อตั้งวงดนตรีแนวแม็ธร็อกชื่อ เทรมเบิลบี ใน ค.ศ. 2006 หลังจากแยกวง ลูยังคงทำงานดนตรีต่อไป โดยแต่งเพลง และได้ร่วมงานกับวอร์เนอร์/แชปเพลล์มิวสิก เมื่อ ค.ศ. 2011 ลูกลายเป็นนักแต่งเพลงที่ประสบความสำเร็จ ได้บันทึกเสียงและออกผลงานอิสระเดี่ยวของตนอง ร่วมงานกับโปรดิวเซอร์เพลง อเล็กซานเดอร์ ครอนลันด์ แมกซ์ มาร์ติน และซีโนมาเนีย ใน ค.ศ. 2014 เธอเซ็นสัญญากับบริษัทมาราโทนสตูดิโอส์ ของมาร์ติน และได้รับข้อเสนอให้เซ็นสัญญากับสังกัดไอส์แลนด์ และโพลีดอร์เรเคิดส์
เธอมีชื่อเสียงจากซิงเกิลปี ค.ศ. 2013 ชื่อ "แฮบิตส์" และประสบความสำเร็จในกระแสหลักด้วยเวอร์ชันทำใหม่ที่ผลิตโดยฮิปปี ซาบอทาจ ใช้ชื่อเพลงว่า "สเตย์ฮาย" อีพีเปิดตัวของเธอชื่อ ทรูธซีรัม ออกจำหน่ายในเดือนมีนาคม ค.ศ. 2014 นำเสนอเพลงดังกล่าวทั้งสองเวอร์ชัน รวมถึงซิงเกิล "เอาต์ออฟมายด์" และ "น็อตออนดรักส์" อัลบั้มเปิดตัวของทูเว ลู ชื่อ ควีนออฟเดอะคลาวส์ ออกจำหน่ายในวันที่ 30 กันยายน ในสหรัฐอเมริกา และหลายพื้นที่ในยุโรป เอเชีย และโอเชียเนีย โดยสังกัดไอแลนด์เรเคิดส์ ทูเว ลู ยังแต่งเพลงให้กับศิลปินจำนวนมาก เช่น เดอะแซตเทอร์เดส์ ไอโคนาป็อป เกิลส์อะลาวด์ และเชอร์ ลอยด์ และอื่น ๆ
== อ้างอิง ==
บุคคลที่เกิดในปี พ.ศ. 2530
บุคคลที่ยังมีชีวิตอยู่
ศิลปินสังกัดไอแลนด์เรเคิดส์
นักร้องสวีเดน
แฮบิตส์ (เพลงทูเว ลู)

"แฮบิตส์" (Habits) เป็นเพลงของนักร้องชาวสวีเดน ทูเว ลู จากอีพี ทรูธซีรัม และอัลบั้มเปิดตัวชื่อ ควีนออฟเดอะคลาวส์ ออกจำหน่ายวันที่ 25 มีนาคม ค.ศ. 2013 เป็นซิงเกิลที่สอง และออกจำหน่ายซ้ำในวันที่ 6 ธันวาคม ค.ศ. 2013 โดยใช้ชื่อว่า "แฮบิตส์ (สเตย์ฮาย)" เพลงออกจำหน่ายในสหรัฐอเมริกาวันที่ 14 เมษายน ค.ศ. 2014 เป็นซิงเกิลเปิดตัวจากอีพี ทรูธซีรัม และอัลบั้ม ควีนออฟเดอะคลาวส์ ในด้านดนตรี "แฮบิตส์" เป็นเพลงป็อปที่มีเนื้อเรื่องว่าตัวเอกพยายามลืมคนสำคัญคนก่อนโดยการดื่มและความพึงพอใจแบบคติสุขารมณ์
"แฮบิตส์" ใช้เวลานานจนกลายเป็นเพลงที่รับความนิยม (sleeper hit) ขึ้นอันดับสามบนชาร์ตบิลบอร์ดฮอต 100 ในสหรัฐอเมริกา เป็นซิงเกิลแรกของเธอที่ขึ้นชาร์ตดังกล่าว ทูเว ลูเป็นนักร้องชาวสวีเดนที่มีเพลงขึ้นชาร์ตดังกล่าวสูงที่สุดนับตั้งแต่เพลง "เดอะไซน์" จากเอซออฟเบส ที่ขึ้นอันดับหนึ่งเมื่อปี ค.ศ. 1994 เพลงประสบความสำเร็จมากขึ้นในรูปแบบเวอร์ชันทำใหม่โดยฮิปปี ซาบอทาจ ขึ้นสิบอันดับแรกในออสเตรเลียและสหราชอาณาจักร และประเทศต่าง ๆ ในยุโรป
== อ้างอิง ==
เพลงในปี พ.ศ. 2556
ซิงเกิลในปี พ.ศ. 2557
ซิงเกิลในปี พ.ศ. 2556
รู้ด (เพลง)

"รู้ด" (Rude) เป็นซิงเกิลเปิดตัวของวงดนตรีแนวเร้กเก้ฟิวชันสัญชาติแคนาดา เมจิก! จากสตูดิโออัลบั้มเปิดตัวชื่อ โดนต์คิลเดอะเมจิก ออกจำหน่ายในวันที่ 24 กุมภาพันธ์ ค.ศ. 2014 โดยสังกัดโซนีมิวสิกเอนเตอร์เทนเมนต์ "รู้ด" ขึ้นอันดับที่หกบนชาร์ตแคนาเดียนฮอต 100 นอกประเทศ เพลงขึ้นอันดับหนึ่งในสหรัฐอเมริกา และสหราชอาณาจักร และขึ้นถึงสิงอันดับแรกในออสเตรเลีย นิวซีแลนด์ ไอร์แลนด์ เดนมาร์ก เนเธอร์แลนด์ และสวีเดน เพลงยังแสดงในภาพยนตร์โฆษณาเนสทีปี ค.ศ. 2014 ในประเทศฟิลิปปินส์
ซิงเกิลในปี พ.ศ. 2556
ซิงเกิลในปี พ.ศ. 2557
ซิงเกิลเปิดตัว
ซิงเกิลอันดับ 1 ในชาร์ตซิงเกิลแห่งสหราชอาณาจักร
ซิงเกิลอันดับ 1 ในบิลบอร์ดฮอต 100
ซิงเกิลอันดับ 1 ในประเทศโปแลนด์
อีวานเกเลียน: 3.0+1.01 สามครั้งก่อน เมื่อเนิ่นนานมาแล้ว

อีวานเกเลียน : 3.0+1.0 เป็นภาคที่สี่ของอนิเมะชุด รีบิวด์ออฟอีวานเกเลียน ของผู้กำกับฮิเดอากิ อันโนะ และถือเป็นภาคสุดท้ายของซีรีส์อีวานเกเลียนทั้งมวล หลังดำเนินเรื่องมาเป็นเวลากว่า 26 ปีตั้งแต่พ.ศ. 2537
== เบื้องหลัง ==
แผนการสร้างอนิเมะภาคนี้ถูกเปิดเผยครั้งแรกในท้ายตอนจบของ อีวานเกเลียน: 3.0 ชื่อภาคที่เผยมาในขณะนั้นคือ Evangelion: Final ต่อมาผู้กำกับอันโนะประสบปัญหากับภาวะซึมเศร้าจนต้องแถลงพักงานในปีค.ศ. 2015 ทำให้อนิเมะภาคนี้ถูกเลื่อนออกไปอย่างไม่มีกำหนด ต่อมาทางค่ายโทโฮดึงตัวผู้กำกับอันโนะไปทำภาพยนตร์เรื่อง ชิน ก็อตซิลลา ส่งผลให้ 3.0+1.0 ช้าออกไปอีก
เมษายน ค.ศ. 2017 ผู้กำกับทาเกชิ ฮนดะ ออกมาแถลงว่าภาคจบของอีวานเกเลียนกำลังอยู่ระหว่างการสร้างและทุกอย่างกำลังไปได้ด้วยดี ต่อมาปีค.ศ. 2018 ทางสตูดโอก็เปิดเผยรายชื่อคณะทีมงานผู้จัดสร้างแอนิเมชั่นออกมา ในที่สุด สิบนาทีแรกของภาคนี้ออกฉายเป็นครั้งแรกที่กรุงปารีสเมื่อวันที่ 6 กรกฎาคม ค.ศ. 2019 อนิเมะภาคนี้เปิดเรื่องมาด้วยหอไอเฟลและฉากกรุงปารีสสีแดงฉาน
== อ้างอิง ==
== แหล่งข้อมูลอื่น ==
https://www.youtube.com/watch?v=Ai0fc3E34HQ
ภาพยนตร์อีวานเกเลียน
ภาพยนตร์อนิเมะที่ออกฉายในปี พ.ศ. 2564
อนิเมะที่เลื่อนการฉายเนื่องจากการระบาดทั่วของโควิด-19
ภาพยนตร์ที่เลื่อนการฉายเนื่องจากการระบาดทั่วของโควิด-19
อีวานเกเลียน: 2.0 อุบัติการณ์วันล้างโลก

Evangelion: 2.0 You Can (Not) Advance  เป็นภาคที่ 2 ของโปรเจกต์ Rebuild of Evanlgelion ซึ่งมีทั้งหมด 4 ภาค (ภาคแรกคือ _1.0_กำเนิดใหม่วันพิพากษา) เป็นภาพยนตร์การ์ตูนญี่ปุ่น (ปีพ.ศ. 2552) ซึ่งทำสำหรับฉายในโรงภาพยนตร์ สร้างโดยสตูดิโอคารา (Studio Khara) ซึ่งอยู่ในเครือเดียวกันกับสตูดิโอไกแน็กซ์ (Gainax) โดยดัดแปลงจากอีวานเกเลียน ฉบับภาพยนตร์ชุด สำหรับออกอากาศทางโทรทัศน์ (Neon Genesis Evangelion - TV series) โดยมีเนื้อเรื่องเหมือนกัน แต่กระชับให้สั้นลง และเพิ่มรายละเอียดของภาพ ให้สวยงามทันสมัยมากขึ้น ออกฉายในประเทศไทยเมื่อเดือนสิงหาคม ปี พ.ศ. 2553
==เนื้อเรื่อง==
อิคาริ ชินจิยังคงขับอีวานเกเลี่ยนเครื่อง 01 เพื่อสู้กับเทวทูตต่อไป แต่คราวนี้เขาไม่ได้สู้เพียงลำพังเหมือนแต่ก่อนอีกแล้ว อายานามิ เรย์ขับอีวานเกเลี่ยนเครื่อง 00 และชิกินามิ อาสึกะ แลงเล่ย์ขับอีวานเกเลี่ยนเครื่อง 02 เพื่อเข้าต่อสู้กับพวกเทวทูตด้วยอีกแรง และยังมีเด็กสาวปริศนา มากินามิ มาริ อิลัสเทรียส ผู้ขับอีวานเกเลี่ยนเครื่อง 05 เข้ามาเกี่ยวข้องด้วย ทว่าในระหว่างนั้น พวกเทวทูตก็ร้ายกาจขึ้นเรื่อยๆ กลิ่นอายจากแผนการร้ายของมนุษย์ด้วยกันเองก็ปรากฏขึ้น! อิคาริ ชินจิผู้ต่อสู้กับเทวทูตเพื่อหวังจะได้รับความรักจากพ่อ จะสามารถก้าวข้ามตัวเองและมอบความรักให้แก่ผู้อื่นแทนได้หรือไม่?
ความสัมพันธ์ที่ถูกพัฒนาระหว่างเด็กวัยรุ่นทั้งสาม กำลังจะพาเรื่องราวทั้งหมดเข้าสู่จุดจบของโลกอย่างที่ไม่มีใครคาดถึง!
== รายการอ้างอิง ==
== แหล่งข้อมูลอื่น ==
The Evangelion 2.0 Complete Records Collection - (ISBN 978-4-905033-00-4; production interviews with Hideaki Anno, Kazuya Tsurumaki, etc.)
ภาพยนตร์อีวานเกเลียน
ภาพยนตร์อนิเมะที่ออกฉายในปี พ.ศ. 2552
ทูนามิ
รีบิวด์ออฟอีวานเกเลียน

รีบิวด์ออฟอีวานเกเลียน  เป็นภาพยนตร์อนิเมะซีรีส์ อีวานเกเลียน ซึ่งเป็นการสร้างใหม่ของซีรีส์อีวานเกเลี่ยน โดยมีการทำให้เป็นภาพยนตร์ฉายโรงมีทั้งหมด 4 ภาค ได้แก่
Evangelion 1.0 You Are (Not) Alone
Evangelion 2.0 You Can (Not) Advance
Evangelion 3.0 You Can (Not) Redo
Evangelion 3.0+1.0 Thrice Upon A Time
== ภาพยนตร์ ==
== ตัวละคร ==
== อ้างอิง ==
== แหล่งข้อมูลอื่น ==
The End of Evangelion
http://www.metalbridges.com/evangelion-angels/
Rebuild of Evangelion website
Yahoo! Japan: The statement by Hideaki Anno and the bulletin movie 
Anime News Network: Translation of Anno's statement
อีวานเกเลียน
ยูคิวโฮลเดอร์!

ยูคิวโฮลเดอร์!  เป็นการ์ตูนญี่ปุ่นโดยเคน อาคามัตสึ มีเนื้อหาหลายปีหลังจากเรื่อง คุณครูจอมเวท เนกิมะ!  มีเรื่องราวเกี่ยวกับเด็กชายหนุ่มที่ได้พลังแวมไพร์จากเอวานเจลีน เอ.เค. แม็คโดเวล โดยผจญภัยกับผู้มีพลังอมตะแบบเดียวกัน
== เนื้อหา ==
ในปี ค.ศ. 2086 โคโนเอะ โทตะ หนุ่มน้อย ได้ประสบอุบัติเหตุจนทำให้ถึงขั้นเสียชีวิต แต่ด้วยความช่วยเหลือของ เอวานเจลีน เอ.เค. แม็คโดเวล ได้มอบความเป็นอมตะให้ โดยเปลี่ยนเป็นแวมไฟร์เช่นเดียวกับเธอ และพามาทดสอบที่กลุ่มอมตะ UQ Holder!
== ตัวละคร ==
=== ตัวละครหลัก ===
เอวานเจลีน เอ.เค. แม็คโดเวล  / 
=== กลุ่ม UQ Holder ===
== สื่อ ==
=== มังงะ ===
ยูคิวโฮลเดอร์!  เป็นการ์ตูนญี่ปุ่นที่เขียนและวาดภาพประกอบโดยเคน อาคามัตสึ เรื่องนี้ได้ตีพิมพ์ลงในนิตยสารโชเน็นแม็กกาซีนรายสัปดาห์ในช่วงแรก และย้ายมาตีลงในนิตยสารเบสสัซสึโชเน็นแม็กกาซีนในปี พ.ศ. 2559 ในประเทศไทย เรื่องนี้ได้ลิขสิทธิ์จัดทำเป็นฉบับภาษาไทยในรูปแบบหนังสือเล่มและอีบุ๊กโดยสำนักพิมพ์วิบูลย์กิจ ตีพิมพ์ในนิตยสารการ์ตูน KC.Weekly และย้ายมาตีพิมพ์ลงนิตยสารการ์ตูนดิจิตอล KC.Digimag ฉบับ W หลังจาก KC.Weekly ตีพิมพ์เป็นฉบับสุดท้าย เรื่องนี้ได้จัดทำเป็นฉบับรวมเล่มทั้งรูปแบบหนังสือเล่มและอีบุ๊กแล้ว 25 เล่ม ในประเทศญี่ปุ่น และ 22 เล่มในประเทศไทย
=== อนิเมะ ===
== รายการอ้างอิง ==
== แหล่งข้อมูลอื่น ==
https://www.facebook.com/negimathaifc
https://th-th.facebook.com/negimauqholderthailand
ยูคิวโฮลเดอร์!
คุณครูจอมเวท เนกิมะ!
ฟีฟ่าออนไลน์ 3

ฟีฟ่าออนไลน์ 3 (FIFA Online 3) เป็นเกมฟุตบอลออนไลน์ผู้เล่นหลายคนแบบเล่นฟรี ที่ได้รับการประกาศ ณ วันที่ 13 สิงหาคม ค.ศ. 2012 และได้ทำการปิดเบตาแรก ณ วันที่ 20 กันยายน ค.ศ. 2012 ถึงวันที่ 23 กันยายนของปีเดียวกันนี้ที่ประเทศเกาหลีใต้ รวมถึงเมื่อวันที่ 13 ธันวาคม ค.ศ. 2012 ได้มีการประกาศว่าฮย็อนอา ได้รับเลือกให้เป็นนางแบบสำหรับฟีฟ่าออนไลน์ 3
ปัจจุบัน เกมนี้ยังปรากฏในภูมิภาคอื่น ซึ่งประกอบด้วย ไทย, อินโดนีเซีย, เวียดนาม, สิงคโปร์, มาเลเซีย และจีน โดยผู้เล่นจากสถานที่อื่น ๆ สามารถเข้าร่วมเซิร์ฟเวอร์ภูมิภาคเหล่านี้ในการเล่นเกมได้ แม้ว่าอาจจะมีปัญหาด้านความล่าช้าก็ตาม
ในปี ค.ศ. 2013 ได้มีการเชิญวีรศักดิ์ นิลกลัด และอดิสรณ์ พึ่งยา เพื่อให้เสียงพากย์เกมนี้ในเวอร์ชันภาษาไทย
== รูปแบบเกมส์ ==
=== แข่งกับคอมพิวเตอร์ ===
ลีก
การแข่งกันลีกกับบอทโดยจะมีสโมสรทั้ง 20 ทีมจากลีกชั้นนำโดยจะมีความยากตั้งแต่ง่ายมากไปยากสุด
ถ้วย
เป็นการแข่งขันเพื่อชิงถ้วยรางวัลจากศึกบอลถ้วยต่าง ๆ
Live Mode
เป็นโหมดเพิ่มพลังนักเตะที่เล่นดีที่สุดในแต่ละลีก จาก 5 ลีก เช่น พรีเมียร์ลีก ลีกเอิง บุนเดิสลีกา กัลโช่ เซเรีย อา ลาลิกา โดยนักเตะจะเพิ่มสถานะคนละ 1-5 และยังมีทีมที่จะแข่งในแต่ละสัปดาห์ที่จะแข่งในบอลจริง โดยคู่ไฮไลท์ จะแข่งกับคนอื่น ส่วนอีก 3 คู่จะแข่งกับคอมพิวเตอร์โดยใช้ทีมเช่า +5 ในการเล่น
=== การแข่งกับคนอื่น ===
1 ต่อ 1
เป็นการแข่งกระชับมิตรจากการสุ่มคู่แข่ง
แข่งขันกับเพื่อน
เป็นการแข่งกระชับมิตรแบบเดียวกับ 1 ต่อ 1 แต่เป็นการแข่งกับเพื่อน
สร้างห้อง
เป็นการแข่งขันแบบจะกำหนดว่าจะแข่งกันหรือจะเป็นกรรมการหรือจะแข่งกับบอท
ผู้จัดการ
เหมือนกับการแข่งธรรมดาแต่บอทจะเล่นให้อัตโนมัติ
Ranking
เหมือนกับแข่งกระชับมิตรแต่เป็นการแข่งเก็บคะแนน
คิงออฟเดอะฮิลล์ King of the Hill
การแข่งขันคัดเลือกระดับภาค เหมือนโหมด Ranking ผู้ชนะอันดับ 1 ระดับภาค จะได้ไปชิงรางวัลสูงสุด 1 ล้านแคช
=== การแข่งอื่น ===
Boxing Day
เป็นการแข่งขันพิเศษตั้งแต่ปี พ.ศ. 2557 โดยจะมีการแข่งขันซึ่งจะแข่งกับบอทหรือกับคนอื่นซึ่งหากชนะครบจำนวนครั้งที่กำหนดจะได้รางวัลตามที่ได้กำหนดไว้ จัดขึ้นทุกวันเสาร์เวลา 17.00 - 19.00 
== รหัสที่ 2 ==
ตั้งแต่ปี พ.ศ. 2558 มีการทำรหัสผ่านที่ 2 เพื่อเป็นการกันการโจรกรรมข้อมูลหากใส่รหัสผ่านที่ 2 ผิดเกิน 5 ครั้งจะถูกล็อกรหัสทันที
== การตอบรับ ==
ฟีฟ่าออนไลน์ 3 ได้รับการมองว่าเป็นภาคต่อแห่งยุคถัดไปของฟีฟ่าออนไลน์ 2 ที่ล้าสมัยแล้ว โดยได้ปิดเซิร์ฟเวอร์ในวันที่ 31 มีนาคม ค.ศ. 2013 (นีโอวิซเกมส์) และ 5 พฤศจิกายน ค.ศ. 2013 (ไอเอเอชเกมส์)
ในประเทศเกาหลีใต้ ได้รับการจัดว่าเป็นเกมกีฬาที่ได้รับความนิยมมากที่สุด และอยู่ในอันดับสองของศูนย์พีซีบัง
ส่วนในประเทศไทยและประเทศเวียดนาม ได้มีการจัดการแข่งขันฟีฟ่าออนไลน์ 3 ขึ้นเป็นประจำ โดยมีผู้ชมเป็นจำนวนหลายร้อยคน
== อ้างอิง ==
== แหล่งข้อมูลอื่น ==
Nexon FIFA Online 3 Official Website 
Garena FIFA Online 3 Singapore/Malaysia Official Website  
Garena FIFA Online 3 Indonesia Official Website 
Garena FIFA Online 3 Thailand Official Website
Garena FIFA Online 3 Vietnam Official Website
Tencent FIFA Online 3 China Official Website
ฟีฟ่า (วิดีโอเกมซีรีส์)
คนละโลก

คนละโลก เป็นละครโทรทัศน์แนว ดราม่า สร้างมาแล้ว 3 ครั้ง  ซึ่งครั้งล่าสุดผลิตโดย บริษัท คนทีวี (ไทยแลนด์) จำกัด บทประพันธ์โดย ม.มธุการี บทโทรทัศน์โดย ปณธี กำกับการแสดงโดย ชัยวุฒิ เทพวงษ์ นำแสดงโดย ศิวัฒน์ โชติชัยชรินทร์ ไปรยา สวนดอกไม้ นภัสสร เอี่ยมเจริญ ธีร์ วณิชนันทธาดา อมีนา พินิจ ปราณวรินทร์ ปามี ในฉบับปี 2558 ถ่ายทำที่ประเทศญี่ปุ่น ที่เมืองโตเกียว, โอซะกะ, ชิบะ ใช้เวลาถ่ายทำที่ญี่ปุ่นนานถึง 1 สัปดาห์แสง
== นักแสดง ==
== รางวัลที่ได้รับ ==
รางวัลเมขลา ผู้แสดงประกอบชายดีเด่น (บดินทร์ ดุ๊ก) ปี 2536
รางวัลโทรทัศน์ทองคำ ดาราสนับสนุนชายดีเด่น (บดินทร์ ดุ๊ก) ปี 2536
รางวัลโทรทัศน์ทองคำ ดาราสนับสนุนชายดีเด่น (ยุทธพิชัย ชาญเลขา) ปี 2545
== อ้างอิง ==
==แหล่งข้อมูลอื่น==
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2558
เดอะมอนสเตอร์ (เพลง)

"เดอะมอนสเตอร์" (The Monster) เป็นเพลงของนักร้องแร็ปชาวอเมริกัน เอ็มมิเน็ม ร้องรับเชิญโดยนักร้องชาวบาร์บาโดส รีแอนนา จากสตูดิโออัลบั้มลำดับที่แปด เดอะมาร์แชลมาเธอส์ แอลพี 2 (2013) เพลงแต่งโดยเอ็มมิเน็ม จอน เบลเลียน และเบเบ เรกซา ผลิตโดยฟรีเควนซี "เดอะมอนสเตอร์" เป็นการร่วมมือครั้งที่สี่ระหว่างเอ็มมิเน็ม กับรีแอนนา ตามหลังเพลง "เลิฟเดอะเวย์ยูลาย" เพลงภาคต่อ เลิฟเดอะเวย์ยูลาย (พาร์ตทู) (2010) และ "นัมบ์" (2012) เพลง "เดอะมอนสเตอร์" ออกจำหน่ายวันที่ 29 ตุลาคม ค.ศ. 2013 เป็นซิงเกิลที่สี่ของอัลบั้ม เนื้อร้องนำเสนอรีแอนนากำลังรับมือกับปีศาจภายในตัวเธอ ขณะที่เอ็มมิเน็มครุ่นคิดถึงผลกระทบด้านลบที่มาจากชื่อเสียงของเขาเอง
เมื่อออกจะหน่ายเพลงออกไป เพลงได้รับคำวิจารณ์ด้านบวก โดยเปรียบเทียบกับเพลง "เลิฟเดอะเวย์ยูลาย" "เดอะมอนสเตอร์" ประสบความสำเร็จในชาร์ตเพลงทั่วโลก ขึ้นอันดับหนึ่งใน 12 ประเทศ เช่น ออสเตรเลีย แคนาดา ฝรั่งเศส ไอร์แลนด์ นิวซีแลนด์ สวิตเซอร์แลนด์ สหราชอาณาจักร และชาร์ตบิลบอร์ดฮอต 100 ของสหรัฐอเมริกา เป็นเพลงอันดับหนึ่งเพลงแรกของชาร์ตฮอตอาร์แอนด์บี/ฮิปฮอปซองส์ของสหรัฐฯ ด้วย และขึ้นสิบอันดับแรกในออสเตรีย เบลเยียม อิตาลี และสเปน
มิวสิกวิดีโอกำกับโดยผู้ผลิตภาพยนตร์ ริช ลี วิดีโอนำเสนอรีแอนนารับบทเป็นนักบำบัดของเอ็มมิเน็ม ขณะที่แสดงวิดีโอเก่า ๆ ของเอ็มมิเน็ม วิดีโอเก่า ๆ ได้แก่เพลง "มายเนมอิส" "ลูสยัวร์เซลฟ์" "3 เอ.เอ็ม." "เดอะเวย์ไอแอม" และมีภาพการแสดงเพลง "สแตน" ของเอลตัน จอห์น ในงานประกาศรางวัลแกรมมีปี ค.ศ. 2001 ด้วย วิดีโอได้รับการตอบรับที่ดีและได้เข้าชิงหลายรางวัล เอ็มมิเน็มและรีแอนนาแสดงเพลงสดในงานประกาศรางวัลเอ็มทีวีมูฟวีอะวอดส์ 2014
== อ้างอิง ==
ซิงเกิลในปี พ.ศ. 2556
เพลงของเอ็มมิเน็ม
เพลงของรีแอนนา
ซิงเกิลอันดับ 1 ในชาร์ตซิงเกิลแห่งสหราชอาณาจักร
ซิงเกิลอันดับ 1 ในชาร์ตซิงเกิลแห่งไอร์แลนด์
ซิงเกิลอันดับ 1 ในบิลบอร์ดฮอต 100
ซิงเกิลอันดับ 1 ในคะเนเดียนฮอต 100
ซิงเกิลอันดับ 1 ในประเทศสวิตเซอร์แลนด์
ซิงเกิลอันดับ 1 ในประเทศนิวซีแลนด์
ซิงเกิลอันดับ 1 ในประเทศนอร์เวย์
ซิงเกิลอันดับ 1 ในประเทศสวีเดน
ซิงเกิลอันดับ 1 ในประเทศฝรั่งเศส
ซิงเกิลอันดับ 1 ในประเทศโปแลนด์
ซิงเกิลอันดับ 1 ในชาร์ตซิงเกิลริทึมแอนด์บลูส์แห่งสหราชอาณาจักร
เมกส์มีวันเดอร์

"เมกส์มีวันเดอร์" (Makes Me Wonder) เป็นซิงเกิลแรกจากสตูดิโออัลบั้มลำดับที่สองของมารูนไฟฟ์ ชื่อ อิตโวนต์บีซูนบีฟอร์ลอง เพลงเผยแพร่ครั้งแรกในสถานีวิทยุ KMXB แห่งลาสเวกัส และเป็นเพลงที่ได้รับความนิยมทั่วโลกทันที หลังจากออกจำหน่าย เพลงทำสถิติเพลงที่ก้าวกระโดดขึ้นอันดับหนึ่งได้สูงที่สุด (biggest jump) ในชาร์ตบิลบอร์ดฮอต 100  โดยขึ้นจากอันดับที่ 64 สู่อันดับที่หนึ่ง อย่างไรก็ตาม สถิตินี้ก็ถูกทำลายโดยเพลง "มายไลฟ์วู้ดซักวิดเอาต์ยู" ของเคลลี คลาร์กสัน ในปี ค.ศ. 2009
"เมกส์มีวันเดอร์" เป็นเพลงอันดับหนึ่งบนชาร์ตบิลบอร์ดฮอต 100 เพลงแรกของวง ชนะรางวัลแกรมมีสาขาการแสดงเพลงป็อปโดยศิลปินคู่หรือกลุ่มที่มีนักร้องนำ (Grammy Award for Best Pop Performance by a Duo or Group with Vocal) ในงานประกาศรางวัลแกรมมีครั้งที่ 50 เป็นเพลงที่สองที่ชนะรางวัลดังกล่าว เพลงยังประสบความสำเร็จที่สุดเพลงหยึ่งในปี ค.ศ. 2007 และเป็นเพลงที่ได้รับความนิยมสูงสุดจนกระทั่งเพลง "มูฟส์ไลก์แจกเกอร์" ออกจำหน่ายในปี ค.ศ. 2011
แม้ว่าเพลงจะประสบความสำเร็จ แต่การตอบรับเป็นแบบคละกัน เพลงติดอันดับ 49 จากการจัดอันดับของนิตยสารโรลลิงสโตน ในรายชื่อเพลงที่ดีที่สุดในปี ค.ศ. 2007
== อ้างอิง ==
เพลงของมารูนไฟฟ์
ซิงเกิลในปี พ.ศ. 2550
ซิงเกิลอันดับ 1 ในบิลบอร์ดฮอต 100
เพลงป็อปร็อก
เพลงที่แต่งโดยแอดัม เลอวีน
ทิมเบอร์ (เพลง)

"ทิมเบอร์" (Timber) เป็นเพลงของแรปเปอร์ชาวอเมริกัน พิตบูล ร้องรับเชิญโดยนักร้องชาวอเมริกัน เคชา เพลงออกจำหน่ายในวันที่ 7 ตุลาคม ค.ศ. 2013 เป็นซิงเกิลเปิดตัวจากอีพีของพิตบูลชื่อ เมลต์ดาวน์ เพลงผลิตโดยดร.ลู้ก เซอร์คัต และเซิร์มสไตล์ และผลิตเสริมโดยนิก ซีลีย์ ในเพลงได้สอดแทรกซิงเกิลปี ค.ศ. 1978 ของลี ออสการ์ เพลง "ซานฟรานซิสโกเบย์" และนำเสนอนักเล่นหีบเพลงปาก พอล แฮร์ริงตัน ซึ่งเล่นตลอดทั้งเพลงและมีคนบอกให้เขาเลียนแบบออสการ์
เพลงขึ้นอันดับหนึ่งบนชาร์ตบิลบอร์ดฮอต 100 สามสัปดาห์ต่อเนื่อง และขึ้นอันดับหนึ่งในประเทศอื่น ๆ อีกมากมาย รวมถึงแคนาดา (ขึ้นอันดับหนึ่งถึงแปดสัปดาห์ต่อเนื่องกัน) สหราชอาณาจักร เยอรมนี เนเธอร์แลนด์ และเดนมาร์ก
== อ้างอิง ==
เพลงของพิตบูล
เพลงของเคชา
ซิงเกิลในปี พ.ศ. 2556
เพลงในปี พ.ศ. 2556
ซิงเกิลอันดับ 1 ในชาร์ตซิงเกิลริทึมแอนด์บลูส์แห่งสหราชอาณาจักร
ซิงเกิลอันดับ 1 ในชาร์ตซิงเกิลแห่งสหราชอาณาจักร
ซิงเกิลอันดับ 1 ในประเทศเดนมาร์ก
ซิงเกิลอันดับ 1 ในประเทศเยอรมนี
ซิงเกิลอันดับ 1 ในประเทศนอร์เวย์
ซิงเกิลอันดับ 1 ในคะเนเดียนฮอต 100
ซิงเกิลอันดับ 1 ในบิลบอร์ดฮอต 100
ซิงเกิลอันดับ 1 ในประเทศสวีเดน
เพลงที่มีเนื้อหาเกี่ยวกับเพศ
แองโกล-วาตูซี

แองโกล-วาตูซี หรือ วัววาตูซี (Ankole-Watusi, Watisu cow, Watusi cattle) เป็นสายพันธุ์วัวสายพันธุ์หนึ่ง
แองโกล-วาตูซี มีถิ่นกำเนิดในทวีปแอฟริกา มีประวัติเป็นเวลายาวนานตั้งแต่ยุคก่อนประวัติศาสตร์ มีลักษณะเด่น คือ เป็นวัวที่มีเขาแหลมยาวที่สุดในโลก โดยเขาของแองโกล-วาตูซี มีลักษณะโค้งยาวปลายแหลม เส้นรอบวงที่ใหญ่ที่สุด  คือ 92.25 เซนติเมตร และมีน้ำหนักถึง 45 กิโลกรัมในแต่ละข้าง โดยภายในเขามีลักษณะกลวงเป็นโพรง แต่มีโครงสร้างแบบรังผึ้ง ซึ่งนอกจากมีไว้ต่อสู้กันเองแล้ว ยังมีประโยชน์สำหรับการระบายความร้อนอีกด้วย
แองโกล-วาตูซี จัดเป็นวัวที่มีความทนทรหด สามารถอดน้ำได้เป็นอย่างดี และกินหญ้าที่มีคุณภาพต่ำได้ เป็นวัวที่ชาวอียิปต์โบราณเลี้ยงไว้เพื่อบริโภคเนิ้อและนมมาแต่ตั้งแต่อดีต
==อ้างอิง==
==แหล่งข้อมูลอื่น==
พันธุ์วัว
วัว
เอเชียนคัพ 2015 รอบแพ้คัดออก

เอเชียนคัพ 2015 รอบแพ้คัดออก ลงทำการแข่งขันระหว่างวันที่ 22 ถึง 31 มกราคม. แปดเกมจากรอบแพ้คัดออกทั้งหมดของ เอเชียนคัพ 2015 จะลงเล่นที่สนามแข่งขันใน ออสเตรเลีย.
==ทีมที่ผ่านเข้ารอบ==
สองทีมที่ดีที่สุดจากสี่กลุ่มจะผ่านเข้าสู่รอบแพ้คัดออกต่อไป.
==สายการแข่งขัน==
==รอบ 8 ทีมสุดท้าย==
===เกาหลีใต้ พบ อุซเบกิสถาน===
{| width="100%"
|valign="top" width="40%"|
|valign="top"|300px
|valign="top" width="50%"|
|}
===จีน พบ ออสเตรเลีย===
{| width="100%"
|valign="top" width="40%"|
|valign="top"|300px
|valign="top" width="50%"|
|}
===อิหร่าน พบ อิรัก===
{| width="100%"
|valign="top" width="40%"|
|valign="top"|300px
|valign="top" width="50%"|
|}
===ญี่ปุ่น พบ สหรัฐอาหรับเอมิเรตส์===
{| width="100%"
|valign="top" width="40%"|
|valign="top"|300px
|valign="top" width="50%"|
|}
==รอบรองชนะเลิศ==
===เกาหลีใต้ พบ อิรัก===
{| width="100%"
|valign="top" width="40%"|
|valign="top"|
|valign="top" width="50%"|
|}
{| width=50% style="font-size:90%;"
|
ผู้เล่นยอดเยี่ยมประจำนัด:
นัม แท-ฮี (เกาหลีใต้)
ผู้ช่วยผู้ตัดสิน:
โทะรุ ซะกะระ (ญี่ปุ่น)
โทะชิยุกิ นะกิ (ญี่ปุ่น)
ผู้ตัดสินที่สี่:
อาลีเรซา ฟากฮานี (อิหร่าน)
ผู้ตัดสินที่ห้า:
เรซา โซคานดาน (อิหร่าน)
|}
===ออสเตรเลีย พบ สหรัฐอาหรับเอมิเรตส์===
{| width="100%"
|valign="top" width="40%"|
|valign="top"|300px
|valign="top" width="50%"|
|}
==รอบชิงอันดับที่สาม==
{| width="100%"
|valign="top" width="40%"|
|valign="top"|300px
|valign="top" width="50%"|
|}
{| width=50% style="font-size:90%;"
|
ผู้เล่นยอดเยี่ยมประจำนัด:
อาห์เหม็ด คาลิล (สหรัฐอาหรับเอมิเรตส์)
ผู้ช่วยผู้ตัดสิน:
ยาเซอร์ ตูเลฟาต (บาห์เรน)
เอบราฮิม ซาเลห์ (บาห์เรน)
ผู้ตัดสินที่สี่:
เบน วิลเลียมส์ (ออสเตรเลีย)
ผู้ตัดสินที่ห้า:
แมทธิว ครีม (ออสเตรเลีย)
|}
==รอบชิงชนะเลิศ==
{| width="100%"
|valign="top" width="40%"|
|valign="top"|300px
|valign="top" width="50%"|
|}
{| width=100% style="font-size:90%;"
|
ผู้เล่นยอดเยี่ยมประจำนัด:
เทรนต์ เซนส์บิวรี (ออสเตรเลีย)
ผู้ช่วยผู้ตัดสิน:
เรซา โซคานดาน (อิหร่าน)
โมฮัมหมัด เรซา อาโบลฟาซลี (อิหร่าน)
ผู้ตัดสินที่สี่:
ฟาฮัด อัล-มีร์ดาซี (ซาอุดิอาระเบีย)
ผู้ตัดสินที่ห้า:
อับดุลลา อัล ชาลไว (ซาอุดิอาระเบีย)
|}
==อ้างอิง==
==แหล่งข้อมูลอื่น==
(เว็บไซต์อย่างเป็นทางการ) 
เอเชียนคัพ, the-AFC.com
รอบแพ้คัดออก
วอลเลย์บอลชิงแชมป์เอเชีย รุ่นอายุไม่เกิน 23 ปี

วอลเลย์บอลชิงแชมป์เอเชีย รุ่นอายุไม่เกิน 23 ปี (Asian U23 Volleyball Championship) เป็นการแข่งขันวอลเลย์บอลสำหรับทีมชาติที่อายุไม่เกิน 23 ปี ซึ่งอยู่ภายใต้การกำกับของสมาพันธ์วอลเลย์บอลเอเชีย เพื่อคัดเลือกทีมจากทวีปเอเชีย เข้าแข่งขันวอลเลย์บอลชายชิงแชมป์โลก รุ่นอายุไม่เกิน 23 ปี และวอลเลย์บอลหญิงชิงแชมป์โลก รุ่นอายุไม่เกิน 23 ปี
== ทีมชาย ==
=== สรุปการแข่งขัน ===
=== ตารางเหรียญการแข่งขัน ===
{| 
|-
|1||align=left|||2||0||0||2
|-
|2||align=left|||1||0||2||3
|-
|3||align=left|||0||1||1||2
|-
|rowspan=2|4||align=left|||0||1||0||1
|-
|align=left|||0||1||0||1
|-
!colspan=2| รวม || 3 || 3 || 3 || 9
|}
===ประเทศที่เข้าร่วมการแข่งขัน===
== ทีมหญิง ==
=== สรุปการแข่งขัน ===
===ประเทศที่เข้าร่วมการแข่งขัน===
== อ้างอิง ==
== แหล่งข้อมูลอื่น ==
วอลเลย์บอลชายชิงแชมป์เอเชีย (ชุดใหญ่)
วอลเลย์บอลหญิงชิงแชมป์เอเชีย (ชุดใหญ่)
วอลเลย์บอลชายเอวีซีคัพ (AVC Cup)
วอลเลย์บอลหญิงเอวีซีคัพ (AVC Cup)
วอลเลย์บอลเยาวชนชิงแชมป์เอเชีย (รุ่นอายุไม่เกิน 20 ปี)
วอลเลย์บอลยุวชนชายชิงแชมป์เอเชีย (รุ่นอายุไม่เกิน 19 ปี)
วอลเลย์บอลยุวชนหญิงชิงแชมป์เอเชีย (รุ่นอายุไม่เกิน 19 ปี)
FIVB
Asianvolleyball.org